b'\n_START_ARTICLE_\nTeuvo Hahl-Marjokorpi\n_START_PARAGRAPH_\nTeuvo Samuli Hahl-Marjokorpi (s. 24. hein\xc3\xa4kuuta 1930 Heinolan maalaiskunta \xe2\x80\x93 11. huhtikuuta 2000 Lahti) oli suomalainen p\xc3\xa4\xc3\xa4asiassa Lapin-aiheista kirjoittanut opettaja ja kirjailija._NEWLINE_Hahl-Marjokorpi k\xc3\xa4vi sahateollisuuskoulun 1951-1952 ja valmistui kansakoulunopettajaksi Raahen seminaarista 1958. H\xc3\xa4n toimi \xc3\xa4idinkielen opettajana Lahden ammattikoulussa ja h\xc3\xa4n oli my\xc3\xb6s Yleisradion selostajana vuodesta 1958 alkaen. Hahl-Marjokorpi teki my\xc3\xb6s kirjallisuusarvosteluja ja toimi Salpaussel\xc3\xa4n kirjailijoiden puheenjohtajana 1968-1970 sek\xc3\xa4 1979-1982._NEWLINE_Innokkaana Lapin-k\xc3\xa4vij\xc3\xa4n\xc3\xa4 tunnettu Hahl-Marjokorpi ker\xc3\xa4si noin 700 linnunmunan kokoelman silloin kun munien ker\xc3\xa4\xc3\xa4minen oli viel\xc3\xa4 laillista. T\xc3\xa4m\xc3\xa4 kokoelma on nykyisin Oulun yliopiston el\xc3\xa4inmuseossa.'